paragraph_text: Rafflesiaceae su paraziti na korijenima i stabljikama drugih biljaka, točnije endoparaziti, čiji su vegetativni organi toliko reducirani i modificirani da biljno tijelo postoji samo kao mreža končanih staničnih lanaca koji žive gotovo u cijelosti unutar tkiva biljke domaćina. Nemaju zelenog fotosintetskog tkiva, lišća, korijena ili stabljika u opće prihvaćenom smislu, iako u nekim vrstama postoje ostaci listova nalik ljuskama. Cvjetovi su, međutim, dobro razvijeni i mogu biti iznimno veliki.